Nancy Kerrigan

Nancy Kerrigan (s. 13. lokakuuta 1969 Stoneham, Massachusetts) on yhdysvaltalainen taitoluistelija. Hän voitti pronssia talviolympialaisissa 1992 ja hopeaa 1994.

Kerrigan oli vuonna 1993 naisten yksinluistelun Yhdysvaltain-mestari. Hän voitti myös taitoluistelun maailmanmestaruuskilpailuissa pronssia (1991) ja hopeaa (1992). 

Taitoluistelija Tonya Hardingin lähipiiri palkkasi Shane Stantin pahoinpitelemään Kerriganin 6. tammikuuta 1994 tämän uraa sabotoidakseen. Syylliset tuomittiin oikeudessa, ja Kerriganin toipuminen oli nopeaa.

Kerrigan meni heti uransa jälkeen naimisiin agenttinsa Jerry Solomonin kanssa. Pariskunta on saanut kuusi keskenmenoa ja kolme lasta (s. 1996, 2005 ja 2008).

Kerrigan osallistui vuonna 2017 Yhdysvaltain Tanssii tähtien kanssa -ohjelmaan sijoittuen kuudenneksi 12:n parin joukossa.

Lähteet

Aiheesta muualla 

Yhdysvaltalaiset taitoluistelijat
Yhdysvaltalaiset olympiamitalistit
Vuonna 1969 syntyneet
Elävät henkilöt